***Guarding Tess*** er en amerikansk dramakomedie fra 1994 med Shirley MacLaine og Nicolas Cage i hovedrollene. Filmen ble regissert av Hugh Wilson, og produsert av TriStar Pictures.

Handling
--------

Doug Chesnic, en agent for U.S. Secret Service, er stolt av jobben sin. Men oppdraget hans de siste tre årene har vært en alvorlig prøve på tålmodigheten hans. Chesnic er ansvarlig for en gruppe agenter stasjonert i Ohio for å beskytte Tess Carlisle (spilt av Shirley MacLaine) enken etter en tidligere amerikansk president. Tess er velkjent for sitt diplomatiske og filantropiske arbeid, men ser ut til å betrakte Doug mindre som en sikkerhetsoffiser og mer som en hushjelp, omtrent som sjåføren hennes, Earl, eller sykepleieren Frederick.

Chesnics oppdrag hos Tess går endelig mot slutten, så han er ivrig etter å få en mer spennende utfordring etter dette. Tess bestemmer seg for at hun ønsker at han skal bli værende hos henne, og Dougs oppdrag blir derfor utvidet. Han ser på det som langt under sin profesjonelle verdighet å utføre små gjøremål rundt i huset, levere frokosten til Tess på sengen, eller hente ballen hennes under en runde golf. Når han trosser henne, kontakter Tess en nær venn – den nåværende presidenten i USA – for å uttrykke sin misnøye. Den irriterte presidenten – under inntrykk av at Doug ikke er særlig flink til jobben sin – refser ham over telefon.

Kranglingen mellom Doug og Tess fortsetter, selv i bilen. Mens hun er alene sammen med Earl, beordrer Tess ham å kjøre av gårde – noe som strander livvaktene hennes. En ydmyket Doug må ringe den lokale sheriffen – ikke for første gang – for å skaffe hjelp. Han sier opp Earl når de kommer tilbake, men Tess forhindrer avgjørelsen. Etter å ha kommet tilbake fra en kontroll ved sykehuset, ser Tess på gamle TV-opptak av ektemannens begravelse - hvor hun får et øyeblikks glimt av Doug blant alle de sørgende, overveldet av sorg. Hun gjør deretter en innsats for å komme bedre overens med ham, og deler en drink og en samtale med ham sent på kvelden. Moralen blant agentene forbedres når Tess forteller dem at den sittende presidenten etter planen skal besøke hennes avdøde manns bibliotek, men hans påfølgende kansellering av denne avtalen gjør humøret hennes langt dårligere.

En annen dag reiser Tess og Earl igjen av gårde uten Doug, eller noen av de andre vaktene deres. Men når de ikke kommer tilbake den kvelden, innser Doug og de andre agentene hans at Tess sannsynligvis har blitt kidnappet, og han kontakter FBI. Den påfølgende etterforskning avslører at Tess har slitt med mange episoder med svimmelhet i det siste, forårsaket av en hjernesvulst som det ikke er mulig å operere vekk. Til slutt blir bilen deres oppdaget med en bevisstløs Earl, men ingen Tess. Det blir også oppdaget at Earl hadde små brannskader på baksiden av nakken, som Doug snart mistenker var forårsaket av Tess med bilens sigarett-tenner.

Doug og FBI-agent Schaeffer avhører deretter sjåføren på sykehuset. Han blir nervøs og defensiv når Doug anklager ham for å være med på kidnappingen. Rasende truer Doug med å skyte av sjåførens tær, én etter én, frem til han tilstår for dem hvor Tess blir holdt. Etter å ha skutt av én tå, innrømmer endelig Earl at Tess blir holdt fanget av søsteren hans og ektemannen hennes. FBI og Secret Service ankommer kidnappernes hjem, og arresterer dem. Der oppdager de Tess begravet, men fremdeles i live, under gulvet i våningshuset.

Skuespillere
------------

Shirley MacLaine
* Shirley MacLaine som USAs tidligere førstedame Tess Carlisle
* Nicolas Cage som Secret Service-agent Doug Chesnic
* Austin Pendleton som Earl Fowler
* Edward Albert som Barry Carlisle
* James Rebhorn som FBI-agent Howard Schaeffer
* Richard Griffiths som Frederick
* John Roselius som Secret Service-agent Tom Bahlor
* David Graf som Secret Service-agent Lee Danielson
* Don Yesso som Secret Service-agent Ralph Buoncristiani
* James Lally som Secret Service-agent Joe Spector
* Brant von Hoffman som Secret Service-agent Bob Hutcherson
* Harry J. Lennix som Secret Service-agent Kenny Young
* Susan Blommaert som Kimberly Cannon
* Dale Dye som CIA-agent Charles Ivy
* James Handy som Secret Service-driektør Neal Carlo
* Hugh Wilson som USAs president (stemme)

Referanser
----------

1. ↑  .
2. ↑  ; besøksdato: 8. juli 2016.
3. 1 2 3 4  ; besøksdato: 8. juli 2016.
4. ↑   www.imdb.com[Hentet fra Wikidata]

Eksterne lenker
---------------

* (en) *Guarding Tess* på Internet Movie Database Rediger på Wikidata

* (no) *Guarding Tess* hos Filmfront Rediger på Wikidata

* (sv) *Guarding Tess* i Svensk Filmdatabas Rediger på Wikidata

* (da) *Guarding Tess* i Danmark Nationale Filminstitut Rediger på Wikidata

* (en) *Guarding Tess* på AllMovie Rediger på Wikidata

* (fr) *Guarding Tess* på Allociné Rediger på Wikidata

* (nl) *Guarding Tess* på MovieMeter Rediger på Wikidata

* (en) *Guarding Tess* på Turner Classic Movies Rediger på Wikidata

* (en) *Guarding Tess* på American Film Institute Rediger på Wikidata

* (en) *Guarding Tess* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |